Source: http://legislatie.just.ro/Public/DetaliiDocumentAfis/173504
Timestamp: 2020-08-03 18:36:12+00:00
Document Index: 39228259

Matched Legal Cases: ['articolul 1', 'articolul 1', 'articolul 1', 'articolul 1', 'articolul 1', 'Articolul 28', 'articolul 8', 'articolul 10']

OUG (A) 35 02/09/2015 - Portal Legislativ
PRIM-MINISTRUVICTOR-VIOREL PONTAContrasemnează:---------------p. Viceprim-ministru,ministrul afacerilor interne,Ilie Botoş,secretar de statMinistrul sănătăţii,Nicolae BănicioiuMinistrul dezvoltării regionaleşi administraţiei publice,Sevil ShhaidehMinistrul apărării naţionale,Mircea DuşaMinistrul transporturilor,Iulian-Ghiocel MatacheMinistrul finanţelor publice,Eugen Orlando TeodoroviciMinistrul muncii, familiei,protecţiei socialeşi persoanelor vârstnice,Rovana Plumb
ORDONANŢĂ DE URGENŢĂ nr. 35 din 2 septembrie 2015 (*actualizată*)pentru modificarea şi completarea Ordonanţei de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, precum şi pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe(actualizată la data de 28 noiembrie 2015*)
----------Având în vedere că în prezent salarizarea personalului bugetar se realizează în baza prevederilor Legii-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare, prin legile speciale anuale de aplicare,ţinând cont de faptul că prin hotărâre a Guvernului salariul de bază minim brut pe ţară garantat în plată a fost majorat, de regulă, în două etape în fiecare an, fapt ce a determinat o egalizare a salariilor indiferent de nivelul studiilor şi al activităţii profesionale prestate, ceea ce generează mari nemulţumiri în rândul angajaţilor din sistemul public sanitar,deoarece migraţia personalului de specialitate medico-sanitar bine pregătit şi cu experienţă profesională este o realitate care îşi pune amprenta asupra sistemului public sanitar, fapt ce a condus la reale dificultăţi în ceea ce priveşte o optimă funcţionare a întregii activităţi desfăşurate în unităţile sanitare publice, precum şi în asigurarea efectivă a accesului egal al cetăţenilor la îngrijirile medicale şi creşterea calităţii vieţii,întrucât motivarea financiară a personalului este o măsură care se impune cu necesitate, având în vedere pe de o parte salariile din unităţile sanitare private şi pe de altă parte oferta financiară a sistemului sanitar din afara graniţelor României,ţinând cont de faptul că, în prezent, autorităţile administraţiei publice locale apreciază că locuinţele aflate în administrarea consiliilor locale prin direcţiile de sănătate publică judeţene şi a municipiului Bucureşti sunt destinate medicilor rezidenţi doar pe durata rezidenţiatului,având în vedere că medicii rezidenţi nu se încadrează, în prezent, în prevederile legale privind achiziţionarea unor locuinţe construite prin programele Agenţiei Naţionale pentru Locuinţe, în regim de închiriere, deoarece nu sunt incluşi în categoria tinerilor specialişti din sănătate,luând în considerare că, potrivit prevederilor legale în vigoare, se reglementează noţiunea de "specialist" pentru programul de construcţii de locuinţe proprietate personală prin credit ipotecar, derulat prin Agenţia Naţională pentru Locuinţe, astfel că este necesară reglementarea noţiunii de "tânăr specialist din învăţământ sau sănătate" şi pentru beneficiarii programelor privind construcţia de locuinţe pentru tineri, destinate închirierii,pentru a evita apariţia unor confuzii în interpretarea normei juridice şi în vederea asigurării unui cadru coerent instituţional este necesară şi includerea medicilor rezidenţi în categoria tinerilor specialişti din sănătate care pot achiziţiona locuinţele realizate prin programele Autorităţii Naţionale pentru Locuinţe destinate închirierii, având la bază aceleaşi considerente, respectiv migraţia personalului de specialitate medico-sanitar bine pregătit, aspect care a condus la reale dificultăţi în ceea ce priveşte o optimă funcţionare a întregii activităţi desfăşurate în unităţile sanitare publice,având în vedere că deficitele şi decalajele acumulate an de an fac ca starea acestui sistem de importanţă naţională să se deterioreze de la zi la zi,pentru stoparea exodului medicilor către alte ţări, fenomen care a luat amploare în ultimul timp, dovadă în acest sens fiind şi numărul medicilor, care - raportat la totalul populaţiei României - este cel mai mic din Europa,deoarece la nivel naţional majoritatea pacienţilor se adresează sistemului public sanitar, impunându-se cu necesitate adoptarea de măsuri prin care şi sistemul public să devină atractiv pentru personalul de specialitate medico-sanitar şi să determine stabilitatea personalului la nivelul acestui sistem,întrucât în reţeaua de expertiză medicală şi recuperare a capacităţii de muncă numărul personalului de specialitate este în continuă scădere, specializarea nefiind atractivă pentru rezidenţi, din cauza salariilor foarte mici şi responsabilităţilor foarte mari în procesul de expertizare medicală a capacităţii de muncă şi încadrării sau neîncadrării în grad de invaliditate a persoanelor expertizate,luând în considerare faptul că aceste situaţii aduc atingere interesului public general şi constituie un motiv de urgenţă deosebită şi extraordinară, a cărui reglementare nu poate fi amânată,întrucât neadoptarea prezentului act normativ în regim de urgenţă poate avea drept consecinţă accentuarea migraţiei de personal calificat şi cu experienţă în domeniu către locuri de muncă mai atractive din punct de vedere financiar,în considerarea faptului că aspectele mai sus menţionate constituie o situaţie extraordinară, a cărei reglementare nu poate fi amânată, impunându-se adoptarea de măsuri imediate pe calea ordonanţei de urgenţă,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul IOrdonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, publicată în Monitorul Oficial al României, Partea I, nr. 925 din 18 decembrie 2014, aprobată cu modificări şi completări prin Legea nr. 71/2015, cu modificările şi completările ulterioare, se modifică şi se completează după cum urmează:1. La articolul 1, după alineatul (5^4) se introduc şase noi alineate, alineatele (5^5)-(5^10), cu următorul cuprins:"(5^5) Începând cu data de 1 decembrie 2015, prin excepţie de la prevederile alin. (1), cuantumul brut al salariilor de bază/soldelor de funcţie/salariilor de funcţie/indemnizaţiilor de încadrare de care beneficiază personalul din sistemul public sanitar, precum şi personalul din cadrul Institutului Naţional de Expertiză Medicală şi Recuperare a Capacităţii de Muncă şi al serviciilor teritoriale de expertiză medicală aflate în subordinea caselor teritoriale de pensii se majorează cu 25% faţă de nivelul acordat pentru luna septembrie 2015.(5^6) Prin excepţie de la prevederile alin. (2), cuantumul sporurilor, indemnizaţiilor, compensaţiilor şi al celorlalte elemente ale sistemului de salarizare care fac parte, potrivit legii, din salariul brut, solda lunară brută/salariul lunar brut, indemnizaţia brută de încadrare de care beneficiază personalul din cadrul sistemului public sanitar şi personalul din cadrul Institutului Naţional de Expertiză Medicală şi Recuperare a Capacităţii de Muncă şi al serviciilor teritoriale de expertiză medicală aflate în subordinea caselor teritoriale de pensii, se majorează potrivit alin. (5^5) în măsura în care personalul îşi desfăşoară activitatea în aceleaşi condiţii.(5^7) În sensul prezentei ordonanţe de urgenţă, prin personal din sistemul public sanitar se înţelege toate categoriile de personal din unităţile sanitare publice cu şi fără paturi, centrele de diagnostic şi tratament, centrele medicale, centrele de sănătate, centrele de sănătate multifuncţionale, unităţile specializate de urgenţă şi transport sanitar publice, inclusiv unităţile sanitare aflate în subordinea sau coordonarea ministerelor şi instituţiilor cu reţea sanitară proprie, personalul din cabinetele medicale şi de medicină dentară, de unitate, ale Ministerului Apărării Naţionale, Ministerului Afacerilor Interne, precum şi ale Serviciului Român de Informaţii, personalul din reţeaua de medicină şcolară şi universitară, preşcolară şi antepreşcolară, asistenţă medicală comunitară, precum şi din alte unităţi sanitare şi medico-sociale publice, inclusiv personalul din unităţile nominalizate în anexa nr. 2 la Hotărârea Guvernului nr. 144/2010privind organizarea şi funcţionarea Ministerului Sănătăţii, cu modificările şi completările ulterioare, finanţate integral de la bugetul de stat şi din venituri proprii şi subvenţii de la bugetul de stat, aflate în subordinea sau coordonarea Ministerului Sănătăţii.(5^8) Beneficiază de prevederile alin. (5^5) şi (5^6) numai personalul de specialitate medico-sanitar, de specialitate din compartimentele paraclinice medico-sanitare şi auxiliar sanitar din penitenciarele-spital, precum şi din cabinetele medicale organizate la nivelul unităţilor penitenciare, inclusiv personalul de specialitate din sistemul administraţiei penitenciare care defineşte, coordonează, implementează şi desfăşoară activităţi în domeniul asistenţei educative, asistenţei psihologice şi asistenţei sociale a persoanelor private de libertate.(5^9) Beneficiază de prevederile alin. (5^5) şi (5^6) numai personalul de specialitate medico-sanitar şi de specialitate din compartimentele paraclinice medico-sanitare şi auxiliar sanitar, indiferent de funcţia pe care este încadrat, din sistemul de apărare, ordine publică şi securitate naţională. În această situaţie, prevederile alin. (5^6) se aplică asupra elementelor sistemului de salarizare care nu fac parte, potrivit legii, din salariul de bază/salariul funcţiei de bază/solda funcţiei de bază.(5^10) Beneficiază de prevederile alin. (5^5) şi (5^6) personalul din reţeaua de medicină şcolară şi universitară, preşcolară şi antepreşcolară, asistenţă medicală comunitară, precum şi personalul altor unităţi sanitare şi medico-sociale publice."----------Pct. 1 al art. I a fost modificat de pct. 1 al art. I din LEGEA nr. 293 din 25 noiembrie 2015 publicată în MONITORUL OFICIAL nr. 884 din 25 noiembrie 2015, care modifică alineatele (5^5), (5^7)-(5^10) ale art. 1 din ORDONANŢA DE URGENŢĂ nr. 83 din 12 decembrie 2014 publicată în MONITORUL OFICIAL nr. 925 din 18 decembrie 2014.1^1. La articolul 1, după alineatul (8^1) se introduce un nou alineat, alineatul (8^2), cu următorul cuprins:«(8^2) Asimilarea funcţiilor şi salariilor personalului Autorităţii Naţionale Sanitare Veterinare şi pentru Siguranţa Alimentelor, institutelor centrale şi structurilor subordonate judeţene, în mod corespunzător încadrării acestor structuri, cu funcţiile şi nivelul de salarizare din cadrul Ministerului Agriculturii şi Dezvoltării Rurale şi, după caz, din cadrul Agenţiei de Plăţi şi Intervenţie pentru Agricultură, în cazul unităţilor subordonate, precum şi stabilirea nivelului concret al drepturilor salariale se fac prin ordin al preşedintelui Autorităţii Naţionale Sanitare Veterinare şi pentru Siguranţa Alimentelor, corespunzător specificului funcţiilor Autorităţii Naţionale Sanitare Veterinare şi pentru Siguranţa Alimentelor, având ca referinţă dispoziţiile ordinelor ministrului agriculturii şi dezvoltării rurale de aplicare a prevederilor alin. (8) şi (8^1), cu respectarea normelor legale în vigoare.»----------Pct. 1^1 al art. I a fost introdus de pct. 2 al art. I din LEGEA nr. 293 din 25 noiembrie 2015 publicată în MONITORUL OFICIAL nr. 884 din 25 noiembrie 2015, care introduce alin. (8^2) al art. 1 din ORDONANŢA DE URGENŢĂ nr. 83 din 12 decembrie 2014 publicată în MONITORUL OFICIAL nr. 925 din 18 decembrie 2014.1^2. La articolul 1, după alineatul (12) se introduc două noi alineate, alineatele (13) şi (14), cu următorul cuprins:«(13) Pentru personalul direcţiilor de sănătate publică prevederile alin. (5^5) se aplică la cuantumul brut al salariilor de bază aferente lunii iunie 2015. (14) Dacă în urma aplicării prevederilor alin. (13) rezultă un cuantum brut al salariului de bază mai mic decât cel aflat în plată, se menţine în plată cuantumul avut.» ... ----------Pct. 1^2 al art. I a fost introdus de pct. 3 al art. I din LEGEA nr. 293 din 25 noiembrie 2015 publicată în MONITORUL OFICIAL nr. 884 din 25 noiembrie 2015, care introduce alin. (13) şi (14) ale art. 1 din ORDONANŢA DE URGENŢĂ nr. 83 din 12 decembrie 2014 publicată în MONITORUL OFICIAL nr. 925 din 18 decembrie 2014.1^3. După articolul 1 se introduce un nou articol, articolul 1^1, cu următorul cuprins:«Art. 1^1. - (1) Prin excepţie de la prevederile art. 1 alin. (1), începând cu data de 1 decembrie 2015, cuantumul brut al salariilor de bază/soldelor funcţiilor de bază/salariilor funcţiei de bază/indemnizaţiilor de încadrare de care beneficiază personalul prevăzut în anexa nr. I - Familia ocupaţională de funcţii bugetare "Administraţie", capitolul II - Unităţile de cercetare ştiinţifică, dezvoltare tehnologică şi proiectare din anexa nr. II - Familia ocupaţională de funcţii bugetare "Învăţământ", anexa nr. IV - Familia ocupaţională de funcţii bugetare "Cultură", anexa nr. V - Familia ocupaţională de funcţii bugetare "Diplomaţie", anexa nr. VI - Familia ocupaţională de funcţii bugetare "Justiţie", anexa nr. VII - Familia ocupaţională de funcţii bugetare "Apărare, ordine publică şi siguranţă naţională" şi anexa nr. VIII - Reglementări specifice personalului din autorităţile şi instituţiile publice finanţate integral din venituri proprii, aflate în subordinea, sub autoritatea, în coordonarea Guvernului, ministerelor şi celorlalte organe de specialitate ale administraţiei publice centrale şi locale, precum şi cele aflate în coordonarea primului-ministru şi cele aflate sub controlul Parlamentului la Legea-cadru nr. 284/2010privind salarizarea unitară a personalului plătit din fonduri publice, cu modificările şi completările ulterioare, se majorează cu 10% faţă de nivelul acordat pentru luna noiembrie 2015. (2) Prin excepţie de la prevederile art. 1 alin. (2), cuantumul sporurilor, indemnizaţiilor şi al celorlalte elemente ale sistemului de salarizare care fac parte, potrivit legii, din salariul brut/solda lunară brută/salariul lunar brut/indemnizaţia brută de care beneficiază personalul prevăzut la alin. (1) se majorează cu acelaşi procent de 10%, în măsura în care personalul respectiv îşi desfăşoară activitatea în aceleaşi condiţii. ... (3) Nu intră sub incidenţa prevederilor alin. (1) şi (2) personalul prevăzut la art. 1 alin. (5^5)-(5^10), alin. (12) şi (13), la art. 2 alin. (6^1) şi (6^2), precum şi personalul prevăzut la art. I pct. 2 din Ordonanţa de urgenţă a Guvernului nr. 27/2015 ... pentru completarea Ordonanţei de urgenţă a Guvernului nr. 83/2014privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice şi pentru stabilirea unor măsuri bugetare.»----------Pct. 1^3 al art. I a fost introdus de pct. 4 al art. I din LEGEA nr. 293 din 25 noiembrie 2015 publicată în MONITORUL OFICIAL nr. 884 din 25 noiembrie 2015, care introduce art. 1^1 din ORDONANŢA DE URGENŢĂ nr. 83 din 12 decembrie 2014 publicată în MONITORUL OFICIAL nr. 925 din 18 decembrie 2014.2. Articolul 28 se modifică şi va avea următorul cuprins:"Art. 28. - (1) Începând cu 1 octombrie 2015, cuantumul salariului lunar brut/soldei brute lunare luat/luate în calcul la stabilirea bursei de rezidenţiat potrivit art. 18 din Ordonanţa de urgenţă a Guvernului nr. 103/2013, aprobată cu completări prin Legea nr. 28/2014, cu modificările şi completările ulterioare, este de 3.875 lei. (2) Plata lunară a bursei de rezidenţiat pentru rezidenţii din cadrul Institutului Naţional de Expertiză Medicală şi Recuperare a Capacităţii de Muncă se realizează din bugetul de stat, prin bugetul aprobat Ministerului Muncii, Familiei, Protecţiei Sociale şi Persoanelor Vârstnice." ... + Articolul IILegea nr. 152/1998 privind înfiinţarea Agenţiei Naţionale pentru Locuinţe, republicată în Monitorul Oficial al României, Partea I, nr. 740 din 21 octombrie 2011, cu modificările şi completările ulterioare, se modifică şi se completează după cum urmează:1. La articolul 8, după alineatul (1) se introduce un nou alineat, alineatul (1^1), cu următorul cuprins:"(1^1) Tinerii specialişti din învăţământ şi din sănătate, în sensul prevederilor prezentei legi, sunt persoane majore în vârstă de până la 35 de ani la data depunerii cererii pentru repartizarea unei locuinţe construite prin programele A.N.L., destinate închirierii, şi care pot primi repartiţii în cel mult 36 de luni de la împlinirea acestei vârste, angajaţi ai unităţilor din domeniile respective aflate pe raza unităţii administrativ-teritoriale în care sunt amplasate locuinţele, inclusiv medicii rezidenţi, şi care nu deţin o locuinţă în proprietate pe raza unităţii administrativ-teritoriale respective."2. La articolul 10 alineatul (2) litera d^1), partea dispozitivă se modifică şi va avea următorul cuprins:"d^1) valoarea de vânzare stabilită, conform prevederilor lit. d), se ponderează cu un coeficient determinat în funcţie de ierarhizarea localităţilor pe ranguri, stabilită prin Legea nr. 351/2001, cu modificările şi completările ulterioare, astfel:".
Rovana PlumbBucureşti, 2 septembrie 2015.Nr. 35.-----